Document ID: /roh_data/filtered/fineweb-2-filterrobots_roh.jsonl.gz/3478

Eir dal cumün d’origen e na be dal fusiunà
Tina Luzzi, l’uffizianta dal stadi civil Engiadina Bassa, cun carta d’identità e’l formular per far la dumonda d’indichar eir il lö da vaschinadi sün documainta ufficiala (fotografia: Flurin Andry).
Ün abitant per exaimpel da Guarda po avair in avegnir sün sia carta d’identità e sün documainta il lö da vaschinadi Guarda e na be Scuol. Quista pussibiltà exista daspö cuort. La dumonda per quist müdamaint as poja far pro l’uffizi da stadi civil dal lö d’origen.